कांग्रेस की पूर्व अध्यक्ष को बुखार आने के कारण गंगाराम अस्पताल में भर्ती कराया
Congress Interim President Sonia Gandhi News; निया गांधी का इलाज चेस्ट मेडिसिन डिपार्टमेंट के सीनियर कंसल्टेंट की निगरानी में किया जा रहा है। फिलहाल उनकी हालत स्थिर बताई है।
कांग्रेस की पूर्व अध्यक्ष सोनिया गांधी को तबीयत बिगड़ने के चलते दिल्ली के गंगाराम अस्पताल में भर्ती कराया गया है। रिपोर्ट्स के मुताबिक 76 साल की सोनिया को बुखार आने की वजह से उन्हें गुरुवार को एडमिट किया गया था। सोनिया का इलाज कर रहे डॉ. डीएस राणा ने बताया कि सोनिया सीनियर कंसल्टेंट की निगरानी में हैं। फिलहाल उनकी हालत स्थिर है।
इसके पहले 5 जनवरी को भी उन्हें वायरल इन्फेक्शन के चलते दिल्ली के गंगाराम अस्पताल में एडमिट होना पड़ा था।
राहुल गांधी ब्रिटेन के दौरे पर 
सोनिया गांधी की तबीयत ऐसे समय में खराब हुई है, जब उनके बेटे राहुल गांधी 7 दिन के ब्रिटेन के दौरे पर हैं। मंगलवार को वह कैंब्रिज यूनिवर्सिटी में स्पीच देने के लिए पहुंचे। राहुल ने अपनी स्पीच में भारत में विपक्षी पार्टियों, नेताओं और लोकतांत्रिक संस्थाओं की दिक्कतों का जिक्र किया था।
राहुल ने कहा था, "मेरे फोन की जासूसी होती है। विपक्ष के खिलाफ केस दर्ज किए जाते हैं। भारत में विपक्षी नेता के तौर पर यह एक ऐसा दबाव है, जो लगातार झेलना पड़ता है।" राहुल की स्पीच का VIDEO सैम पित्रोदा ने शेयर किया है। पढ़ें राहुल ने कैंब्रिज में क्या कहा...
पिछले साल कोरोना के कारण अस्पताल में हुईं थीं भर्ती
12 जून 2022 को भी सोनिया गांधी को कोरोना होने के कारण गंगाराम अस्पताल में भर्ती कराया गया था। 1 जून को उनकी कोरोना रिपोर्ट पॉजिटिव आई थी। इससे पहले ही प्रवर्तन निदेशालय (ED) ने उन्हें नेशनल हेराल्ड केस में पूछताछ के लिए पेश होने को कहा था। 8 जून को पेशी के लिए नोटिस भेजा गया था, लेकिन कोरोना के चलते तारीख बदल दी गई थी।
सोनिया ने कुछ दिन पहले दिए थे रिटायरमेंट के संकेत
छत्तीसगढ़ के रायपुर में कांग्रेस के राष्ट्रीय अधिवेशन से उत्तर प्रदेश के सियासी गलियारों में तब हलचल बढ़ गई थी, जब राष्ट्रीय अधिवेशन के दौरान सोनिया गांधी ने कहा था, 'माई इनिंग हैज कम टू अन एंड', यानी उन्होंने राजनीति से रिटायरमेंट के संकेत दिए थे। यह बयान सामने आते ही सबसे पहले इसकी चर्चा उत्तर प्रदेश में शुरू हुई थी। सवाल खड़ा हुआ...तो क्या सोनिया गांधी अब रायबरेली से चुनाव नहीं लड़ेंगीं? पूरी खबर यहां पढ़ें...